== Historie ==
{{kilder|dette afsnit|dato=april 2019}}
Dansk Samling blev stiftet i 1936 af den tidligere socialdemokrat [[Arne Sørensen]] og kredsen af primært højskolefolk bag tidsskriftet "Det tredje Standpunkt". Partiet var før [[besættelsen]] fortaler for en "tredje vej" mellem [[socialisme]] og [[liberalisme]]. Dansk Samling mente, at nogle af demokratiets problemer var skabt af [[parlamentarisme]]n og især af partiernes rolle som instans mellem folket og Folketinget. Under mottoet "Staten stærk - folket frit" eksperimenterede partiet ligesom andre af datidens bevægelser på både venstre- og højrefløjen med tanker om en [[Korporatisme|korporativ stat]] på et nationalt grundlag. Derfor er partiet blevet beskyldt for at være inspireret af [[fascisme]]n, men det tog afstand fra diktaturerne i [[Italien]] og [[Tyskland]] og foragtede [[racelære]] og [[antisemitisme]].<ref>[[Torben Jarl Jørgensen]]: [http://dansksamling.googlepages.com ''Knæfald eller skaftestøvler? – Dansk Samling mellem fascisme og kristentro 1936–40''] {{Webarchive|url=https://web.archive.org/web/20090220182117/http://dansksamling.googlepages.com/ |date=20. februar 2009 }}</ref>
Historie Foreninger Organisationer